ایرانین مدنیت و توریزم ناظیری مسعود سلطانی فر تورکیه‌دن سرمایه‌دارلارین ایراندا 10 عدد 5 اولدوزلو هتل تیکه‌جک‌لرینی آچیقلادی.
سلطانی فر مطبوعاتا وئردیگی آچیقلامادا دئدی کی، تورکیه و ایران مدنیت ناظیرلری آراسیندا مای آییندا ایمضا‌لانان پروتوکول اساسیندا تورکیه‌دن شرکت‌لر ایراندا هتل تیکمک اوچون آددیم آتیب‌لار.
پروتوکولا گؤره، تورک سرمایه‌دارلار تهران، اصفهان، شیراز، تبریز و مشهد شهرلرینده ان آز 10 هتل تیکه‌جک و ایش آدام‌لاری توریزم تجروبه‌سینی ایرانلا بؤلوشه‌جک.
ایکی اؤلکه توریزم یاتیریم‌لاری مسئله‌سینده تشویق‌لر و سیاحت شیرکت‌لری ایله تور آژانسی لارینا اویغون ایمکان‌لار یارادا‌جاق.
ایران‌دان تورکیه‌یه گلن توریست سایینی آرتیرماق اوچون ایکی اؤلکه آراسیندا اوچاق سفرلری آرتیریلا‌جاق.
ایکی اؤلکه چین، هندوستان، اندونزی، مالزی کیمی اوزاق اؤلکه‌لرده اورتاق تقدیمات فعالیت‌لری و اورتاق سیاحت تورلاری دا تشکیل ائده‌جک.
